hu hu hu hu hu hu hu hu en pt es id hu hu hu hu sk hu hu hu hu hu hu hu hu hu es hu hu hu hu hu hu hu hu hu hu hu hu hu hu hu hu hu id en en hu ca en en en en az hu hu hu de hu de hu de hu de hu hu hu es hu hu hu hu hu hu hu hu hu hu hu hu hu hu hu es pt es en en es pt hu en hu
Letették a reprodukciós kutatóközpont alapkövét Pécsett – pécsiérték.hu
Több színes programot kínál szeptemberben a Duna-Dráva Nemzeti Park
A Magnus Aircraft Fusión 212 kisrepülőgépe bemutatkozik az Egyesült Államokban
Pécs díszpolgára lett Uhrik Teodóra táncművész
Könyvbemutatót tart Bognár Papp Irén Pécs Város Napján
Megújult a Zrínyi-várat övező park Szigetváron
Letették a reprodukciós kutatóközpont alapkövét Pécsett
Letették a Nemzeti Reprodukciós Módszertani Kutatóközpont alapkövét Pécsen pénteken, a Pécsi Tudományegyetem (PTE) szülészetére tervezett létesítmény a családbarát szülészet kialakításával együtt 2,8 milliárd forintból, a jövő év elejére készül el.
Kásler Miklós, az emberi erőforrások minisztere az eseményen hangsúlyozta: a meddőség 150-160 ezer házaspárt érint Magyarországon, a családbarát magyar kormány az infrastrukturális beruházásoktól a műszerek beszerzésén át a legújabb ismeretek gyakorlatba ültetésével bezárólag mindent megtesz azért, hogy segítsen rajtuk.
Jelezte, a kormány a humán reprodukció minden fázisában, a diagnosztikában és a gyógyszeres ellátásban is rendkívül lényeges döntéseket hozott, “nemzetközi összevetésben is magasan szabta meg” a személyenként végezhető beavatkozások számát, emellett elindult az egységes magyar humánreprodukciós rendszer, továbbá megkezdődött a családbarát szülészetek kialakítása is.
Kásler Miklós, az emberi erőforrások minisztere Fotó: MTI
Kásler Miklós szólt arról is, hogy az euroatlanti világ identitásválságban van, ennek része a demográfiai krízis, amely kritikus Európa jövőjére nézve. Az egyik megoldás a legújabb kori népvándorlás a más vallású, kultúrájú, életérzésű embertömegek érkezésével, ez azonban történelmi tanulságok alapján azzal a következménnyel jár, hogy amikor ez a tömeg elér egy kritikus számot, rákényszeríti a többiekre a saját elképzeléseit – mondta.
Rámutatott: a magyar kormány a magyar hagyományokra, kultúrára, életérzésre és történelmi tapasztalataira támaszkodva úgy döntött, hogy nem migrációval kezeli a kérdést, hanem a “természetes magyar közegben megszülető magyar gyermekekkel, újabb és újabb magyar nemzedékekkel“.
Bódis József orvosprofesszor, az Innovációs és Technológiai Minisztérium felsőoktatásért, innovációért és szakképzésért felelős államtitkára kiemelte, hogy a világban a népességszám emelkedik, ugyanakkor a fejlett világban csökken.
“Európában a reprodukciónak kulcskérdésnek kellene lennie, de nem került be az Európai Unió 12 kiemelt fejlesztési projektje közé” – mondta.
A magyar kormány ezzel ellentétben számos, az emberi reprodukciót a középpontba helyező lépést tett, ennek is köszönhetően a reprodukciós érték a néhány évvel ezelőtti 1,2-ről mára 1,7-re nőtt Magyarországon, ami óriási eredmény – mutatott rá.
Bódis József orvosprofesszor Fotó: MTI
Juhász Roland állami vagyongazdálkodásért felelős államtitkár a pécsi beruházásról elmondta, hogy 660 négyzetméter újépítésű terület jön létre. Így a klinikán jelenleg működő reprodukciós központ a kétszeresére, 1146 négyzetméterre nő, továbbá ezer négyzetméteren átépítik, korszerűsítik a szülészeti és nőgyógyászati klinikát. A beruházásnak köszönhetően megduplázzák az ágyak számát, tágas, modern fogadótereket, kényelmes, családias kortermeket, konzultációs szobát, laboratóriumokat alakítanak ki, továbbá felújítják a főépület homlokzatát, és egyebek mellett kicserélik az ingatlan nyílászáróit.
Juhász Roland állami vagyongazdálkodásért felelős államtitkár Fotó: MTI
Hoppál Péter (Fidesz), Baranya 2-es számú választókerületének a választásokon újra induló országgyűlési képviselője kiemelte, hogy Pécs és az egyetem a polgári kormány “kedvezményezettje”, hiszen a kormány konszolidálta a város 43 milliárd és az egyetem több mint 20 milliárd forint adósságát, utóbbinak az elmúlt 10 évben 100 milliárd forint beruházási támogatást ítélt meg.
Hoppál Péter Fotó: MTI
Kővári János, Baranya fenntartható városfejlesztésért felelős biztosa, a Fidesz-KDNP Baranya 1-es számú választókerületének országgyűlési képviselőjelöltje közölte: a PTE egészségügyi fejlesztései is bizonyítják, hogy a magyar kormány számára az egyik legfontosabb prioritás az egészség megőrzése, az élet védelme.
Kővári János Fotó: MTI
Miseta Attila orvosprofesszor, a PTE rektora azt mondta, az egyetem régen nem látott fejlődésen ment keresztül az elmúlt időszakban, jelentős kormányzati segítséget kapott ahhoz, hogy valóban egy 21. századi modern egyetem legyen.
Dr. Miseta Attila Fotó: MTI
Click to share on Facebook (Opens in new window)
Click to share on Twitter (Opens in new window)
Click to share on Tumblr (Opens in new window)
Click to share on Pinterest (Opens in new window)
Bódis József Dr. Hoppál Péter Dr. Miseta Attila Juhász Roland kásler miklós Kővári János Nemzeti Reprodukciós Módszertani Kutatóközpont Pécsi Szülészeti és Nőgyógyászati Klinika pécsi tudományegyetem
Szimfonikus zenekar, tánctársulat és bábszínház koprodukciójában adják elő A diótörőt Pécsen
Rövid ideig tartó, heves esőzés okozott károkat Pécsett (KÉPEK)
Ismét lesz Civil Véradás Baranyában, ezúttal nyereményjátékra is invitálják a véradókat
A bajai Rábl Színpad társulata nyerte a Komlói Amatőr Színházi Találkozó fődíját
A városfejlesztési terveket hamarosan le kell adni…
Ön szerint milyen városképe legyen a jövőben Pécsnek?
Pécsi polgárok hívták életre a Pécsi Értékközösség...
BIOKOM Dr. Őri László előadás fejlesztés felsőoktatás felújítás Janus Pannonius Múzeum Kerek Világ Alapítvány kiállítás koronavírus Kővári János oltás orbán viktor Pannon Filharmonikusok programok Pécsi Nemzeti Színház pécsi tudományegyetem támogatás
© Copyright 2022, Minden jog fenntartva. |  Pécsi Értékközösség Alapítvány
Facebook Twitter WhatsApp Telegram